stanford-oval/wikipedia huggingface dataset:
Kidutus
Kidutusvälineitä ja -menetelmiä

Erilaisia kidutusmenetelmiä on aikojen saatossa käytetty valtava määrä. Yleensä kidutus jaetaan fyysiseen ja henkiseen. Luovuutta on uhrattu valtavia määriä erilaisten kidutuslaitteiden ja menetelmien kehittämiseen. Mitään erikoisia välineitä ei kidutukseen kuitenkaan välttämättä tarvita.
Antiikista kuuluisia kidutusmenetelmiä olivat syöttäminen villipedoille ja kidutettavan erilaiset lävistykset metallipiikeillä (ristiinnaulitseminen).
Kaikissa sodissa on syyllistytty monenlaisiin julmuuksiin; erilaiset sisällissodat ovat olleet monesti julmia molemmin puolin.
Muita yleisiä keinoja ovat sähkön käyttö (sähköšokit) ja kemikaalit (esim. saippua) käytettynä kehon herkkiin kohtiin, sukuelimiin tai ruumiinaukkoihin.
Kidutus kuulustelumenetelmänä

Kidutusta kuulustelumenetelmänä pidetään epäluotettavana. Kidutettuna ihminen voi tunnustaa mitä vain päästäkseen eroon kammottavasta tilanteesta. Länsimainen oikeuskäsitys ei hyväksy kiduttamalla saatuja tietoja oikeuskelpoisiksi. Vaikka kidutus on kansainvälisessä oikeudessa kielletty, silti esimerkiksi Yhdysvallat käyttää presidentin myöntämin erityisvaltuuksin kuulustelumenetelmiä, joita maan oma laki pitää kidutuksena. Yhdysvallat vähätteli kidutusta kutsumalla sitä "koviksi kuulustelumenetelmiksi" ja perusteli sitä Irakin valtaamisensa jälkeisen irakilaisvastarinnan jatkumisella. Yhdysvaltain oikeusministeriö salli salaisissa ohjeissaan 2005 CIA:n käyttää kuulustelumenetelmänä mm. veteen hukuttamista, päähän läpsimistä sekä äärimmäisiin lämpötiloihin altistamista.
Avainasemassa kidutuksen pysäyttämisessä ovat perin yksinkertaisilta vaikuttavat suojakeinot: kun varmistetaan, että kiduttamalla saatuja “tunnustuksia” ei hyväksytä oikeudenkäynnissä, poistuu yksi tyypillinen syy kiduttaa. Lisäksi pidätyskeskuksiin on päästettävä puolueettomia tarkkailijoita ja valtioiden on varmistettava, että pidätetyillä on oikeus olla yhteydessä asianajajaan, lääkäriin ja läheisiinsä heti pidätyksen alussa. Myös vakaviin rikoksiin liittyvä rankaisemattomuus edistää kidutusta: valtioiden tärkeä tehtävä on saattaa kiduttajat vastuuseen teoistaan.
Kidutus kuulustelumenetelmänä > Yhdysvaltain salaiset kidutuskeskukset

Välttääkseen oman maansa lainsäädäntöä, CIA on perustanut salaisia kuulustelukeskuksiaan eri puolille maailmaa. Lukuiset eurooppalaisraportit ovat kertoneet Yhdysvaltain keskustiedustelupalvelun sijoittaneen salaisia pidätyskeskuksia Puolaan ja Romaniaan.
Presidentti George W. Bushin hallintoa on arvosteltu kidutuksen käyttämisestä terroristiepäiltyjen kuulusteluissa. Yhdysvaltalaisista yli puolet ei hyväksy kidutusta missään olosuhteissa.
Mahdolliset seuraukset

Kidutus voi aiheuttaa kuoleman, ruumiillisia vammoja ja henkisiä vammoja, eli mielenterveysongelmia, kuten masennusta, ahdistusta ja muistivaivoja. Kidutetut vangit kärsivät usein aistiharhoista ja vainoharhaisuudesta sekä unettomuudesta. Monet yrittivät vahingoittaa itseään.
Kidutetut usein jäävät myös usein kidutuksella aiheutetun häpeän vangeiksi; häpeämään sitä, etteivät ole pystyneet herättämään hyväksymisen halua eikä ymmärtämisen pyrkimystä niissä, joiden varassa he ovat. Häpeä voi saada ihmisen tuntemaan, että hän on parantumattomasti avuton, kykenemätön, ajatuskyvytön, lamaantunut tai minuutta vailla oleva. Traumatisoituneelle saattaa olla ratkaisevaa tiedostaa häpeän olemassaolo, sen monet vaikutukset, ja se, ettei hänen tarvitse suojautua "pohjatonta ja korjaamatonta huonoutta" vastaan.
Physicians for Human Rights -järjestö haastatteli 11:tä Abu Ghraibin vankilasta Irakista ja Guantanamon vankilasta Kuuban saarelta vapautettua vankia ja teki heille terveystarkastukset. CIA:lla oli lupa vesikidutus-tekniikan käyttöön, jossa kuulusteltavan keho sidotaan hieman alakulmassa olevaan lankkuun, kasvojen eteen sidotaan kangas ja päälle kaadetaan vettä. Tunne tukehtumisesta johtaa yökkäysrefleksiin ja hukkumisen pelkoon. Menetelmää testattaessa koehenkilöt kestivät käsittelyä keskimäärin 14 sekuntia. Yhdysvaltojen armeijan kuulustelumetodit ovat aiheuttaneet vangeille vakavia oireita. Raportin mukaan entiset vangit kärsivät kivuista ja hautoivat itsemurhaa vielä vuosia vapautumisen jälkeen. Eräs vangeista kertoi, kuinka hänet oli pakotettu makaamaan lattialla virtsassa samalla, kun amerikkalaiset sotilaat löivät ja potkivat häntä. Häntä oli hyväksikäytetty luudanvarrella. Sotilas oli virtsannut hänen päälleen ja pakottanut ulvomaan koiran tavoin.
Henkinen kidutus

Aistihavaintojen estäminen
Eristys
Kutittaminen
Läheisen kiduttaminen
Melulla häiritseminen
Nöyryyttäminen
Valeteloitukset
Vesikidutus
Ruumiillinen kidutus

Hukuttaminen ja vesikäsittely
Kiinalainen vesikidutus
Espanjalaiset saappaat
Juudaksen tuoli
Piekseminen
Kahlitseminen
Kivittäminen
Kuristaminen
Nylkeminen
Nälkiinnyttäminen
Peine Forte (nälkiinnyttäminen ja musertaminen painojen alle)
Pakkosyöttäminen
Peukaloruuvi
Poltinraudat ja tuli
Raiskaus
Rautaneitsyt
Ruoskiminen
Yhdeksänhäntäinen kissa
Sahaaminen
Sähköšokki
Sähköruoska
Sitominen ja riiputtaminen
Ranteista tai olkavarsista riiputtaminen (strappado)
Teilaus
Tikkujen työntäminen kynsien alle
Valvottaminen
Venyttäminen
Kidutuksen uhrien päivä

Kansainvälistä kidutuksen uhrien päivää vietetään 26. kesäkuuta. Vuonna 1997 YK:n yleiskokous julisti Talous- ja sosiaalineuvoston (ECOSOC) suosituksesta päivän YK:n kansainväliseksi päiväksi kidutuksen uhrien puolesta päätöslauselmalla 52/149. Päämääränä on kidutuksen lopettaminen ja kidutuksen uhriksi joutuneiden tukeminen. Suomeen perustettiin kidutuksen uhrien kansainvälinen kuntoutuskeskus Centre for Torture Survivors, Kidutettujen kuntoutuskeskus.
Kirjallisuutta

Glover, Jonathan: Ihmisyys: 1900-luvun moraalihistoria.  Suomentanut Petri Stenman. Helsinki:  Like: Suomen rauhanpuolustajat, 2003.  ISBN 952-471-020-X  Pystykorvakirja. 4. painos 2007
Linus Sonderegger: Die Rückkehr der Folter? Anwendung von Zwang bei der Vernehmung im deutschen und US-amerikanischen Recht.  (Schriftenreihe des Max-Planck-Instituts für ausländisches und internationales Strafrecht)  Berlin:  Duncker & Humblot, 2012.  ISBN 978-3-428-13883-8
Aiheesta muualla

Wikimedia Commonsissa on kuvia tai muita tiedostoja aiheesta .
Amnesty International (englanniksi)
Human Rights Watch (englanniksi)
Stanford Encyclopedia of Philosophy: Torture (englanniksi)
The Torture Museum Sisältää useiden klassisten välineiden esittelyt. (englanniksi)
Kuntoutuskeskus auttaa kidutuksen uhreja (Arkistoitu – Internet Archive)
Survey: Support for terror suspect torture differs among the faithful (englanniksi)
Lihansyönti

Lihansyönti on saalistuksen muoto. Siinä eläin syö toisen eläimen lihaa. Jotkin kasvit, kuten kihokit ja yökönlehdet, harrastavat myös lihansyöntiä. Lihansyöjät ovat kuitenkin pääasiassa kuluttajia. Lihansyöntiä harrastavat eliöt ovat lihansyöjiä.
Jekaterina Aleksandrovskaja

Jekaterina Aleksandrovskaja ja Harley Windsor
Jekaterina Dmitrijevna Aleksandrovskaja (ven. Екатерина Дмитриевна Александровская; 1. tammikuuta 2000 Moskova – 18. heinäkuuta 2020 Moskova) oli venäläinen taitoluistelija, joka edusti urallaan myös Australiaa ja sai Australian kansalaisuuden vuonna 2017.
Vuonna 2017 Aleksandrovskaja pääsi valmentajansa Nina Mozerin avulla Harley Windsorin luistelupariksi. Samana vuonna kaksikko voitti taitoluistelun juniorimaailmanmestaruuden. Kansallisen mestaruuden Australiassa se saavutti vuosina 2017 ja 2019. Aleksandrovskaja osallistui Windsorin kanssa myös vuoden 2018 talviolympialaisiin, jossa heidän sijoituksensa oli 18.
Aleksandrovskaja, perheensä ainoa lapsi, menetti isänsä vuonna 2015. Useiden loukkaantumisten ja muiden ongelmien jälkeen Aleksandrovskaja joutui vetäytymään urheilusta helmikuussa 2020. Hän kärsi masennuksesta ja hänellä diagnosoitiin epilepsia, jonka jälkeen hänen piti lopettaa taitoluistelu-uransa. Hän teki humalassa itsemurhan aiemman epäonnistuneen yrityksen jälkeen heinäkuussa 2020.
Nikolskin kauppahalli

Nikolskin kauppahalli 2009
Nikolskin kauppahalli (ven. Нико́льский ры́нок, Nikolski rynok tai Нико́льские ряды́ Nikolskije rjady) on vanha kauppahallirakennus Pietarin keskustassa Sadovaja-kadun varrella lähellä Pyhän Nikolaoksen merikatedraalia. Se on rakennettu vuosina 1788-1789.
Halli rakennettiin yksityisillä varoilla Katariina Suuren hyväksymän suunnitelman mukaan. Alkujaan siinä oli rivissä itsenäisiä kauppaliikkeitä, joiden alakerta oli varsinainen myymälätila ja yläkerrassa oli toimisto tai varasto.
Halli oli vuosia tyhjillään ja pääsi huonoon kuntoon. Marraskuussa 2010 se myytiin yksityiselle omistajalle noin 100 miljoonalla eurolla. Hallia alettiin kunnostaa vuonna 2011. Rakennukseen on tarkoitus tehdä kauppoja ja hotelli. Sisäpiha katetaan korkealla lasikatolla. Muutossuunnitelmat ovat närkästyttäneet kaupungin kulttuuriperinnön vaalijoita, sillä rakennus on yksi harvoista säilyneistä 1700-luvun rakennuksista Pietarissa.
Sahramivoikukat

| Sahramivoikukat> Tieteellinen luokittelu |
| --- | --- |
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Asterales
Heimo::  Asterikasvit Asteraceae
Alaheimo::  Cichorioideae
Suku::  Voikukat Taraxacum
Sektio::  Sahramivoikukat Crocea  M. P. Christ.
Infobox OKNimi-testi OK: 
Sahramivoikukat (Taraxacum Crocea-sektio) on voikukkien (Taraxacum) sukuun kuuluva kasvisektio. Sahramivoikukista voidaan erottaa noin 50 pikkulajia. Joskus sahramivoikukat luetaan kuuluviksi lännenvoikukkiin (Taraxacum Spectabilia-sektio).
Sahramivoikukat ovat monivuotisia ja melko matalakasvuisia voikukkia. Ne voivat kasvaa noin 20 cm korkeiksi. Lehdet ovat ehyitä tai liuskoittuneita, jolloin liuskat ovat kolmiomaisia. Lehtiruoti on tasainen ja hieman siipipalteinen. Sahramivoikukkien kukinto on keskisuuri mykerökukinto, jonka kukat ovat kullankeltaisia. Kehtosuomut ovat pystyjä, mutta uloimmat kehtosuomut voivat olla kapeita sekä ulkonevia. Sahramivoikukat kukkivat kesä–elokuussa. Hedelmien väri vaihtelee kullanruskeasta punaruskeaan ja niissä on melko lyhyt kärki.
Sahramivoikukat kasvavat tavallisesti niityillä sekä pienvesistöjen lähettyvillä tunturiseuduilla.
Lajeja

kalvovoikukka (Taraxacum boreicedens)
kirsivoikukka (Taraxacum ceratolobum)
Taraxacum croceum
puikovoikukka (Taraxacum oreinopis)
poronvoikukka (Taraxacum rangiferinum)
nuolivoikukka (Taraxacum sagittifolium)
kuultovoikukka (Taraxacum subpellucidum)
Aiheesta muualla

Pohjolan kasvien pauloissa: Taraxacum sect. Crocea - sahramivoikukat
| --- | --- |
Taksonitunnisteet:  Wikidata: Q43375346  IPNI: 42482-1
Liigacup 2011

| Liigacupn kausi 2011 |
| --- | --- |
Joukkueiden määrä:  14
Ajankohta:  13. tammikuuta–23. huhtikuuta 2011
Mestari:  FC Honka
  ← 2010 :  2012 → 
Liigacup 2011 oli alkuvuodesta 2011 pelattu jalkapallokilpailu, johon osallistuivat Veikkausliigan 14 joukkuetta. Se oli järjestyksessään 15. Liigacup. 23. huhtikuuta pelatussa loppuottelussa FC Honka voitti  Tampere Unitedin 3-0.
Alkulohkovaihe

Kilpailun alkulohkovaiheessa joukkueet jaettiin kahteen seitsemän joukkueen lohkoon, joissa joukkueet kohtasivat toisensa kertaalleen. Neljä parasta kummastakin lohkosta pääsi puolivälieriin.
Sugar Bowl

| Sugar Bowl |
| --- | --- |
Paikkakunta:  New Orleans, Louisiana
Maa:  Yhdysvallat
Lajit:  yliopistojalkapallo
Sivusto:  https://allstatesugarbowl.org/
Sugar Bowl on amerikkalaisen yliopistojalkapallon ottelu, joka pelataan uudenvuodenaattona tai -päivänä New Orleansissa, Louisianassa. Ottelu on yksi kuudesta Bowl-ottelusta, jotka vuorotellen isännöivät yliopistojalkapallon puolivälieriä ja välieriä, joissa ratkaistaan NCAA:n I-divisioonan kansalliset mestarit. Muut Bowl-ottelut ovat Cotton Bowl, Fiesta Bowl, Orange Bowl, Peach Bowl ja Rose Bowl.
Tera (yhtye)

| TERA |
| --- | --- |
 Tera Ristirockissa vuonna 2007.
Tiedot
Toiminnassa:  2006–
Tyylilaji:  rockmusiikki, metallimusiikki, kristillinen metallimusiikki, kristillinen rock
Kotipaikka:  Tampere, Suomi
Laulukieli:  suomi
Jäsenet:  Petri Lassila, laulu, kitara   Jesse Riikonen, kitara    Juho Fabrin, rummut   Immi, basso  
Entiset jäsenet:  Pike Määttä, basso   Matti Honkkila, rummut   Antti Honkkila, kitara, taustalaulu   Susanna Etelämäki, basso  
Aiheesta muualla
Kotisivut
Infobox OKNimi-testi OK: 
TERA on suomalainen rock-yhtye, jossa soittavat Petri Lassila, Jesse Riikonen ja Juho Fabrin. Yhtyeen perustajajäsenet Petri Lassila ja Antti Honkkila soittivat aiemmin Terapia-yhtyeessä. Alkuperäinen rumpali Matti Honkkila soitti TERAn ohella Realismissa, jossa myös Teran ensimmäisen kokoonpanon basisti Pike Määttä soitti. Riikonen soitti lisäksi yhtyeissä Sacrecy ja A Day In Paradise. Nykyinen rumpali Juho Fabrin soittaa myös kokoonpanossa TAKOMO.
Teran musiikin vakaumusta ja sanomaa on kutsuttu kristilliseksi, mutta yhtye käsittelee kappaleissaan mitä tahansa aiheita.
Historia

TERA perustettiin vuonna 2006. Yhtyeen kitaristi Antti oli leikkauttanut jalkansa yhdeksännen kerran ja laulaja-kitaristi Petri odotti selkäleikkaustaan. Sairaalassa miehet päättivät rampoina perustaa uuden bändin. Antti sanoi Petrille tietävänsä loistavan rumpalin, poikansa Matin, ja loistavan basistin, Matin bändikaverin Pike Määtän. Pike ja Matti olivat olleet kovia Terapia-fanejalähde?, joten mukaan lähteminen ei tuottanut heille hankaluuksia.
TERAn ensimmäinen single "Kylmä Kaveri" ilmestyi kesällä 2007 ja albumi "Uusi Veri" ilmestyi Maata näkyvissä -festareiden yhteydessä marraskuussa 2007 ja nousi julkaisuviikollaan Suomen virallisen albumilistan sijalle 26. Vuonna 2008 Määttä lähti armeijaan, ja keikoilla heinäkuuhun asti bassonvarressa nähtiin suurimmalta osin Jesse Riikonen Sacrecy-yhtyeestä. Riikonen jatkoi vakibasistina vuoden 2008 lopusta eteenpäin.
Keväällä 2009 TERA oli studiossa muutaman jakson äänittämässä toista albumiaan, jonka ilmestyminen lykkääntyi useampaan kertaan. Lopulta keväällä 2010 levyn ilmestymispäiväksi varmistui 1. syyskuuta 2010. Levyn ilmestyttyä se nousi Suomen virallisen albumilistan sijalle 16. Julkaisukeikka soitettiin Tampereella Ristirock-tapahtumassa 4. syyskuuta. TERA oli tehnyt kesäkuuhun 2010 mennessä sata keikkaa.
18.marraskuuta 2012 Maata Näkyvissä -festareilla Matti soitti jäähyväiskeikkansa yhtyeen rumpalina. Perhe ja opiskelukiireet veivät miehen ja uudeksi rumpaliksi otettiin Mattia monesti tuurannut Juho Fabrin.
Akustisessa kokoonpanossa TERAn riveissä 1.joulukuuta 2012 alkaen on bassoa soittanut Miikka Jokela (tuttu mm. Trinitia-yhtyeestä), joka muilla keikoilla toimii yhtyeen lavamiksaajana. Basisti Riikonen soittaa akustisilla keikoilla toista kitaraa.
Keväällä 2013 TERA alkoi äänittää kolmatta levyään. Albumi "Ai kuin en?" julkaistiin Tampereella Ristirock-tapahtumassa 24. elokuuta 2013.
Antti Honkkila luopui rock-kitaristin urasta vuonna 2016 ja soitti jäähyväiskeikkansa TERAn riveissä 14. toukokuuta 2016 Tampereella Tullikamarin Pakkahuoneella.
Vuonna 2020 TERA julkaisi singlen "Okei". Singlelle kuvattiin musiikkivideo.
Syyskuussa 2022 kokoonpanoon liittyi bassokitaristi Susanna Etelämäki. Riikonen siirtyi soittamaan kitaraa. Kaksi vuotta myöhemmin, 14. syyskuuta 2024, TERA tiedotti että Susanna Etelämäki siirtyy muihin projekteihin ja uuden basistin julkaisu on 28.9. Kaksi viikkoa myöhemmin ilmoitettiin että Immi on yhtyeen uusi basisti.
Kokoonpano

Petri Lassila; laulu, kitara
Jesse Riikonen; kitara, taustalaulu
Juho Fabrin; lyömäsoittimet, ohjelmointi
Immi; Basso
Levytykset

Uusi veri (14. marraskuuta 2007)
Kylmä kaveri
Antaa kesän tulla
Tämä maa
Sieluun
Ei menetettävää
Uusi veri
Jumalan kansaa
Harvempien sanojen mies
Kutsu
Lähelläsi
Aamu saa
Unelmat
Minulle ei ole paikkaa (1. syyskuuta 2010)
Minulle ei ole paikkaa
Päästä
Keneen minä luotan
Siniset vedet
Tule takaisin
Kanttia
Aurinko
Joka sana
Kauneus piirittää minut
Tapa
Bohemia
Pelasta
Terapian tarpeessa
Kirkonkellot
Ai kuin en? (24. elokuuta 2013)
Se riittää
Kaksi sekuntia (me halutaan)
Suutele minua nyt
Sitä mä tarvitsen
Pandora
Tule tähän vierelle
Levoton (toivo elää vielä)
Katso vaan
Ai kuin en?
Akilleus
Tulen hulluksi
Minä olen Elvis
Muuta

Teran toisen albumin singlet ovat saaneet jonkin verran radiosoittoa. "Päästä" julkaistiin kesäkuussa 2009, "Minulle ei ole paikkaa" kesäkuussa 2010 ja "Keneen minä luotan" elokuussa 2010. Kaikki singlet ovat saaneet soittokertoja ainakin Radio Rockilla. Radio SuomiPop otti singlen "Keneen minä luotan" päivittäiseen soittoon syyskuussa 2010.
Aiheesta muualla

Tera
Tera Myspacessa (englanniksi)
Realismi (Arkistoitu – Internet Archive)
Terapia
Kylmä kaveri -musiikkivideo
Youtubevideo kappaleesta "Minulle ei ole paikkaa" Maata näkyvissä-festareilla 2009
Terapia
| --- | --- |
Studioalbumit: Tule & Kazo • Täällä taas • Uusi levy • Kovia ääniä ja vaikeita sanoja • Joona • K23 • Hoosianna
Kokoelmat ja EP:t: Studio 7 • Hullut nuoruuden päivät
Singlet: Single
Tribuuttialbumit: Terapian tarpeessa
Katso myös: Kristillinen metallimusiikki • Luettelo Terapian kappaleista • Tera
Carolina (kappale)

| ”Carolina” Taylor Swift |
| --- | --- | --- |

Singlen tiedot
 Albumilta: Where the Crawdads Sing (Original Motion Picture Soundtrack)
 Äänitetty : 2020
 Julkaistu: 24. kesäkuuta 2022
 Formaatti: lataus, suoratoisto
 Tekijä(t): Taylor Swift, Aaron Dessner
 Tuottaja(t): Swift, Dessner
 Tyylilaji: folk, americana
 Kesto: 04.24
 Levy-yhtiö: Republic
Listasijoitukset
  60.    63.
Carolina on yhdysvaltalaisen laulaja-lauluntekijä Taylor Swiftin kappale, joka on mukana Delia Owensin kirjaan perustuvassa elokuvassa Suon villi laulu (Where the Crawdads Sing, 2022). Se julkaistiin digitaalisena promosinglenä 24. kesäkuuta 2022. Swift sävelsi ja tuotti kappaleen Aaron Dessnerin kanssa. Kappale sai Grammy - ja Golden Globe -ehdokkuudet.
Tyyli ja sanoitukset

”Carolina” on täysin akustinen folkkappale. Siinä käytettiin vain instrumentteja, jotka olivat olemassa 1950-luvulla Suon villin laulun tarinan aikakautena kuten mandoliinia, kitaraa ja viulua. Kappale on balladi.
Taylor Swift ja Aaron Dessner sävelsivät kappaleen vuonna 2020. Swift kirjoitti sanoitukset Suon villi laulu -kirjan inspiroimana. Kirjaan perustuva ei ollut tuolloin vielä valmistunut.
Kappale on kirjoitettu kirjan päähenkilön Kyan näkökulmasta. Kya kasvaa rikkinäisessä perheessä Pohjois-Carolinan soilla, jää yksin ja joutuu syytetyksi murhasta. Kappale kertoo yksinäisyydestä, petetyksi tulemisesta ja salaisuuksista. Swift halusi kappaleen kuvaavan myös henkilön itsenäisyyttä.
Julkaisu

Pätkä kappaletta esiintyi elokuvan Suon villi laulu trailerissa maaliskuussa 2022. ”Carolina” julkaistiin virallisesti digitaalisena promosinglenä 24. kesäkuuta 2022. Singlejulkaisulla on kappaleesta kokopitkä ja lyhennetty versio. Kappale on mukana elokuvan soundtrack-albumilla Where the Crawdads Sing (Original Motion Picture Soundtrack).
Swift esitti kappaleen livenä The Eras Tour -kiertueella Liverpoolissa 16. kesäkuuta 2023. Kappale esitettiin akustisesti mash-upina kappaleen ”No Body, No Crime” kanssa.
Vastaanotto

”Carolina” sai positiivisen vastaanoton musiikkikriitikoilta. Kriitikot kehuivat kappaleen surumielistä ja aavemaista tunnelmaa sekä Swiftin laulua. Kappaletta verrattiin Swiftin Aaron Dessnerin kanssa tekemiin albumeihin Folklore ja Evermore.
”Carolina” oli ehdolla parhaan visuaaliseen mediaan tehdyn kappaleen Grammy-palkinnon voittajaksi.
Se oli myös ehdolla parhaan  Parhaan kappaleen Golden Globe -palkinnon voittajaksi. Kappale voitti parhaan kappaleen palkinnon vuoden 2023 MTV Movie and TV Awards -gaalassa.
”Carolina” ei ollut iso menestys kaupallisesti. Yhdysvalloissa se nousi Billboard Hot 100 -listan sijalle 60. Isossa-Britanniassa se oli sijalla 63. Uudessa-Seelannissa kappale oli nousevia singlejä mittaavan Hot Singles -listan sijalla 5. Se oli singlelistoilla 50 kärjessä Unkarissa, Irlannissa ja Kanadassa.
Singlen kappaleet

| Carolina (suoratoisto, lataus) |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Carolina (From The Motion Picture "Where The Crawdads Sing")  | Taylor Swift, Aaron Dessner | 4.24 |  |  |  |  |  |  |
| 2. | Carolina ("Where the Crawdads Sing" - Video Edition)  | Swift, Dessner | 2.43 |  |  |  |  |  |  |
Listasijoitukset

| Maa ja lista | Korkein sija |
| --- | --- |
 Australia (ARIA Charts): 62
 Irlanti (IRMA): 42
 Iso-Britannia (Britannian singlelista): 63
 Kanada (Canadian Hot 100): 49
 Unkari (Mahasz): 20
 Uusi-Seelanti (Recorded Music NZ, Hot Singles): 5
 Vietnam (Billboard): 51
 Yhdysvallat (Billboard Hot 100): 60
Global 200 (Billboard): 45
Aiheesta muualla

Carolina-lyriikkavideo
| n k Taylor Swift |
| --- | --- |
 Diskografia  Palkinnot 
Studioalbumit:  Taylor Swift  Fearless  Speak Now  Red  1989  Reputation  Lover  Folklore  Evermore  Midnights  The Tortured Poets Department 
Uudelleen levytetyt albumit:  Fearless (Taylor’s Version)  Red (Taylor’s Version)  Speak Now (Taylor’s Version)  1989 (Taylor’s Version) 
Livealbumit:  Speak Now World Tour – Live  Lover (Live from Paris)  Folklore: The Long Pond Studio Sessions 
EP:t:  The Taylor Swift Holiday Collection  Beautiful Eyes 
Kappaleet:  Luettelo kappaleista  ”The 1”  ”22”  ”All Too Well”  ”Anti-Hero”  ”Back to December”  ”Bad Blood”  ”Begin Again”  ”Bejeweled”  ”Betty”  ”Blank Space”  ”Cardigan”  ”Carolina”  ”Change”  ”Christmas Tree Farm”  ”Coney Island”  ”Cruel Summer”  ”Delicate”  ”End Game”  ”Everything Has Changed”  ”Exile”  ”Eyes Open”  ”Fearless”  ”Fifteen”  ”Fortnight”  ”Getaway Car”  ”I Bet You Think About Me”  ”I Can Do It with a Broken Heart”  ”I Can See You”  ”I Don’t Wanna Live Forever”  ”I Knew You Were Trouble”  ”Is It Over Now?”  ”Karma”  ”The Lakes”  ”The Last Time”  ”Lavender Haze”  ”Look What You Made Me Do”  ”Love Story”  ”Lover”  ”The Man”  ”Me!”  ”Mean”  ”Message in a Bottle”  ”Mine”  ”New Romantics”  ”New Year’s Day”  ”No Body, No Crime”  ”Our Song”  ”Ours”  ”Out of the Woods”  ”Picture to Burn”  ”...Ready for It?”  ”Red”  ”Ronan”  ”Safe & Sound”  ”Shake It Off”  ”Should’ve Said No”  ”"Slut!"”  ”Sparks Fly”  ”The Story of Us”  ”Style”  ”Teardrops on My Guitar”  ”Tim McGraw”  ”Today Was a Fairytale”  ”We Are Never Ever Getting Back Together”  ”White Horse”  ”Wildest Dreams”  ”Willow”  ”You Belong with Me”  ”You Need to Calm Down” 
Kappaleet vierailevana artistina:  ”Highway Don’t Care”  ”The Joker and the Queen”  ”Renegade” 
Kappaleet muille artisteille:  ”This Is What You Came For” 
Videojulkaisut:  Speak Now World Tour – Live  City of Lover  Folklore: The Long Pond Studio Sessions  Taylor Swift: The Eras Tour 
Kiertueet ja konsertit:  Luettelo kiertueista  Fearless Tour  Speak Now World Tour  The Red Tour  The 1989 World Tour  Reputation Stadium Tour  The Eras Tour  City of Lover
Yhdysvaltain senaatin vaalit 2024

Yhdysvaltain senaatin vuoden 2024 vaalit järjestettiin 5. marraskuuta ja vaaleissa valittiin 34 senaattoria Yhdysvaltain senaattiin, jossa on yhteensä 100 senaattoria. Vuoden 2022 vaalien jälkeen demokraateilla ja heidän kanssaan yhteistyötä tekevillä sitoutumattomilla edustajilla on ollut yhteensä 51 paikkaa. Kesällä 2024 Joe Manchin ilmoitti eroavansa demokraattisesta puolueesta ja rekisteröityvänsä sitoutumattomaksi. Manchinin lisäksi demokraattien kanssa yhteistyötä on tehnyt kolme muuta sitoutumatonta senaattoria (Bernie Sanders, Angus King ja Kyrsten Sinema). Puolueeseen kuuluvia demokraatteja oli ennen vaaleja senaatissa 47.
Republikaanit voittivat enemmistön senaattiin. Demokraatit onnistuivat säilyttämään senaatin paikat Arizonassa, Michiganissa, Nevadassa ja Wisconsinissa, joissa Donald Trump voitti samaan aikaan järjestetyissä presidentinvaaleissa, kun taas Pennsylvaniassa senaatin paikka siirtyi republikaaneille.
Senaatin republikaaniryhmän johtaja Mitch McConnell ilmoitti helmikuussa 2024 luopuvansa republikaaniryhmän johtajuudesta vaalien jälkeen. 13. marraskuuta hänen seuraajakseen valittiin John Thune, joka aloitti republikaaniryhmän johtajana seuraavan senaatin aloittaessa toimikautensa tammikuussa 2025.